**10985 Općinsko državno odvjetništvo u Osijeku**

Razdjel: 109 MINISTARSTVO PRAVOSUĐA I UPRAVE

Glava: 10985 OPĆINSKO DRŽAVNO ODVJETNIŠTVO U OSIJEKU

Aktivnost: A642000 PROGON POČINITELJA KAZNENIH I KAŽNJIVIH DJELA I ZAŠTITA IMOVINE RH PRED NADLEŽNIM SUDOVIMA I TIJELIMA

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU PRORAČUNA I FINANCIJSKOG PLANA ZA 2025. GODINU**



Iz sažetka računa prihoda i rashoda općeg dijela izvještaja o polugodišnjem izvršenju proračuna i financijskog plana za 2025. godinu, prema indeksu vidljivo je uvećanje u odnosu na izvršenje iz istog izvještajnog razdoblja prethodne godine. Uvećanje je nastalo u najvećem dijelu na stavci 311-plaće zbog povećanja plaća dužnosnika budući da se njihova osnovica za obračun plaća izjednačila sa osnovicom službenika.

Izvršenje za prvo polugodište 2025. godine u odnosu na plan 2025. iskazanim indeksom 59,17 ukazuje da smo na polugodišnjoj razini po izvršenjima neznatno više od 50% realizirali planirana sredstava za 2025. godinu što je vrlo dobar pokazatelj. Isto je razlog što su uvećani troškovi plaća u realizaciji teretili samo drugi kvartal te će nedostatna sredstva koja će se ukazati u drugom polugodištu morati iskazati pri rebalansu.

U drugom dijelu tablice sažetka vidljivo je izvršenje dijela koji se odnosi na ostvarene vlastite prihode koje Općinsko državno odvjetništvo u Osijeku ostvaruje pružanjem usluga fotokopiranja spisa na zahtjev stranaka. U ovo izvještajno razdoblje preneseno je 27,43 eura iz prethodnog razdoblja, a u ovom izvještajnom razdoblju je ostvareno 262,44 eura vlastitih prihoda koji se troše na nabavu uredskog materijala.

##

## Iz računa prihoda i rashoda prema ekonomskoj klasifikaciji vidljiv je porast prihoda i rashoda u odnosu na prihode i rashode iz istog izvještajnog razdoblja prethodne godine u stupcu 6. što je obrazloženo uz sažetak.

## U odnosu izvršenih prihoda u prvom polugodištu 2025. i tekućeg plana za 2025. prihodi su nešto više od polovine realizirani u odnosu na planirano, osim na stavci prihoda od pruženih usluga čije je ostvarenje bilo manje u odnosu na planirano zbog manje izvršenih usluga fotokopiranja spisa na zahtjev stranaka.

##

## U izvještaju o prihodima i rashodima prema izvorima financiranja vidljivo je smanjeno izvršenje vlastitih prihoda, izvor 31 u odnosu na isto izvještajno razdoblje prethodne godine zbog manjeg broja zahtjeva za umnožavanjem spisa od strane stranaka.

## Prema indeksu izvršenja i tekućeg plana za prvo polugodište 2025. vidljivo je da su opći prihodi i primici neznatno više na polovini realizacije što je i objašnjeno uz sažetak računa prihoda i rashoda.

##

## Iz izvještaja o rashodima prema funkcijskoj klasifikaciji (003-Sudovi) prema indeksu u odnosu na polugodišnje izvršenje prethode godine vidljivo je uvećanje što je prethodno obrazlagano, a u odnosu na planirana sredstva za 2025. i izvršenja za polugodišnje razdoblje 2025., po indeksu je vidljiva polovina realizacije plana što je vrlo dobar pokazatelj.

**OBRAZLOŽENJE POSEBNOG DIJELA POLUGODIŠNJEG IZVJEŠTAJA O IZVRŠENJU PRORAČUNA I FINANCIJSKOG PLANA ZA 2025. GODINU**





Unutar aktivnosti A642000 izvor 11-opći prihodi i primici osiguravaju se sredstva nužna za troškove plaća i ostalih troškova za sve zaposlenike Općinskog državnog odvjetništva u Osijeku.

Također, na aktivnosti se planiraju sredstva za pokriće materijalnih rashoda koji nastaju u redovnom poslovanju kao što su troškovi pošte, prijevoza, energije, uredskog materijala, službenih putovanja, intelektualnih usluga i ostalo prema stavkama plana.

Prema indeksu izvršenja na izvoru 11 u odnosu na izvorni plan ili rebalans 2025./tekući plan 2025. vidljivo je da smo na polugodišnjoj razini po izvršenjima u polovini realizirali financijski plan za 2025. godinu, osim na izvoru 31 vlastiti prihodi gdje je vidljivo smanjenje ostvarenih vlastitih prihoda u odnosu na plan za 2025. zbog manjeg broja pruženih usluga na zahtjev stranaka za fotokopiranje spisa.

# Plaće i doprinosi A642000 10985 Općinsko državno odvjetništvo u Osijeku

#

#

Prema indeksu izvršenja 60,17 u odnosu na izvorni plan ili rebalans 2025./tekući plan 2025. na stavci plaća 311-plaće (bruto) vidljivo je veće izvršenje od polovine realizacije plana. Prethodno spomenuta povećanja plaća dužnosnika koja su u primjeni od ožujka 2025.godine će biti vidljivija u izvršenjima za cijelu godinu i ista će biti potrebno korigirati kroz rebalans tijekom godine. Na stavci 3121-ostali rashodi za zaposlene također je vidljivo nešto veće uvećanje budući da smo u ovom izvještajnom razdoblju imali potrebu za isplatom većeg broja pomoći za dugotrajno bolovanje i pomoći zbog smrtnog slučaja od planiranoga. Stavka 3131-doprinosi za mirovinsko osiguranje je planirana u izvornom planu za 2025. godinu zbog isplate beneficiranog radnog staža za dva zamjenika koji ostvaruju pravo na isti za razdoblje od 2011.-2018. godine retroaktivno. Iskazana su sredstva koja će biti realizirana do kraja proračunske godine.

# Rashodi za materijal i energiju A642000 10985 Općinsko državno odvjetništvo u Osijeku

#



Prema indeksu izvršenja 59,48 u odnosu na izvorni plan ili rebalans 2025./tekući plan 2025. na stavci 322-rashodi za materijal i energiju vidljivo je da su planirana sredstva u 2025. godini utrošena u većem iznosu od planiranog. Razlog tome je veća potreba za uredskim materijalom koji je ovom državnom odvjetništvu potreban za redovan rad te povećanje cijene energije zbog usklađivanja cijena.

## Rashodi za usluge A642000 10985 Općinsko državno odvjetništvo u Osijeku

##

Na stavci 323-rashodi za usluge vidljivo je povećanje u odnosu na izvorni plan ili rebalans 2025./tekući plan 2025. (indeks 60,36). U ovom izvještajnom razdoblju imali smo veće rashode za troškove poštarina gdje su sredstva potrošena u većem iznosu od planiranoga. Troškovi intelektualnih usluga su najveća stavka skupine rashoda za usluge u aktivnosti A640000, odnose se na vještačenja (medicinska, građevinska, prometna, računovodstveno-financijska vještačenja i dr.) usluge odvjetnika po službenoj dužnosti, usluge tumača, usluge bolničkih troškova (obdukcije i dr.) ista se ne mogu točno planirati jer ovise o nužnosti i specifičnosti zaprimljenih predmeta. U ovom izvještajnom razdoblju potrošeno je oko 76% godišnjeg plana te će se sredstva za podmirenje ovih troškova trebati korigirati prilikom rebalansa.